58. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 918 της 10/13 Οκτ. 1977 (ΦΕΚ Α΄ 311) Περί κατανομής θέσεων υπαλλήλων των ειδικών εμμίσθων υποθ/κείων και Κτηματολογικών Γραφείων. Έχοντες υπ’ όψει: 1)Το άρθρ. 4 του Ν.Δ. 190/1973 «περί αυξήσεως του αριθμού των οργανικών θέσεων των Δικαστικών Λειτουργών και δικαστικών υπαλλήλων ως και του τακτικού προσωπικού των ειδικών εμμίσθων υποθηκοφυλακείων», 2)το υπ’ αριθ. 494 από 28 Μαΐου 1977 Π.Δ/μα «περί θέσεως εν ισχύϊ διατάξεων του Ν.Δ. 190/1973» δημοσιευθέν εις το υπ’ αριθ. 152 ΦΕΚ της 3 Ιουν. 1977 (τ.Α΄), 3)την υπ’ αριθ. 809 της 4 Αυγ. 1977 γνωμοδότησιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν: Άρθρον μόνον.-Κατανέμονται παρά τω Υποθηκοφυλακείω Θεσσαλονίκης πέντε θέσεις υπαλλήλων και παρά τω Κτηματολογικώ Γραφείω Ρόδου έτεραι τέσσαρες, άπασαι επί βαθμώ 10ω έως  6ω εκ των υπό των διατάξεων του άρθρ. 4 του Ν.Δ. 190/1973 εν συνδυασμώ προς τον υπ’ αριθ. 494/1977 Π.Δ/μα προστεθεισών εις τον συνολικόν οργανικόν αριθμόν αυτών. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 